Raġel ta’ 55 sena mis-Swieqi ndarab f’inċident tat-traffiku  fi Triq is-Salini ħdejn il-kumpless tal-White Rocks. L-inċident seħħ  fis-sitta neqsin kwart ta’ filghodu meta r-raġel kien sejjer fid-direzzjoni tas-Salini. Minn informazzjoni li għandna jidher li s-sewwieq għal xi raġuni tilef il-kontroll tal-karozza u ħabat fi strutturi tal-konkrit li hemm bħalissa fejn  qed issir Triq  il-Kosta. Bid-daqqa l-karozza nqalbet fuq ġenbha. Il-pulizija qalet li r-raġel weġġa’ gravi iżda l-kundizzjoni tiegħu fl-isptar għadha mhix magħrufa.